אנדרו קרייג ברנסון (באנגלית: Andrew Craig Brunson נולד ב-3 בינואר 1966) הוא כומר אמריקאי אוונגלי של כנסיית התחייה של איזמיר. ברנסון נעצר בטורקיה באוקטובר 2016 בטיהורים שהתרחשו לאחר ניסיון ההפיכה הצבאית בטורקיה בשנת 2016, שבמהלכו נכלאו עשרות אלפי אנשי צבא טורקים, ומתנגדים למשטר. בקיץ 2018 הוביל המשך מעצרו לסנקציות הדדיות בין ארצות הברית לטורקיה. ב-12 באוקטובר 2018 שוחרר ברנסון ממעצר והותר לו לשוב לארצות הברית.